Kaliforniakondor

Kaliforniakondor (Gymnogyps californianus) er én av verdens største rovfugler og tilhører gruppen av kondorer (Cathartiformes), og den er eneste art i slekten Gymnogyps. Arten er videre monotypisk og endemisk for et sterkt begrenset skogkledd åslandskap i det sørvestre USA og ekstremt nordvestre Mexico.

Biologi 

Kaliforniakondor er én av verdens største rovfugler og veier typisk . Kroppslengden utgjør cirka  og vingespennet er cirka . En studie av 13 fullvoksne hannfugler og 15 fullvoksne hunnfugler viser noe kjønnsdimorfisme, i det hannene i snitt var noe større enn hunnene. Hannene veide i snitt  , mens hunnene i snitt veide  .

Fjærdrakten er hovedsakelig sort med hvite konturfjær på undervingene. Hodet og nakken har bar hud, som varierer i rosa, oransje og røde farger. Nederst på halsen har arten en krans av sorte prydfjær. Fuglene har sorte tegninger i ansiktet. Hos ungfugler er den nakne huden grålig og den sorte masken i ansiktet mindre distinktiv.

Arten har i dag sterkt begrenset utbredelse i områder med skogkledde åser i det sørvestre USA og ekstremt nordvestre Mexico, der den nå mer kun finnes i to litt større populasjoner i California og Arizona, samt noen mindre populasjoner i blant annet Utah, California og det ekstremt nordvestre Mexico. Under pleistocen var arten vidt utbredt over det meste av Nord-Amerika, men i årene  ble arten regnet som utdødd i vill tilstand. På 1940-tallet ble totalbestanden estimert til cirka 150 fugler, mens den på 1960-tallet var sunket til cirka 100 fugler. Trolig døde arten ut i vill tilstand i løpet av 1986, for i 1985 ble bestanden anslått til 9 fugler og i 1987 ble det site kjente individet fanget og plassert i re-introduksjonsprogrammet. Siden 1992 har imidlertid fugler i fangenskap ved flere anledninger blitt re-introdusert til visse områder i artens tidligere utbredelse, og flere par reproduserer nå i vill tilstand.

Arten eter i hovedsak kadavere etter større pattedyr som den lokaliserer med synet fra luften, men den kan også jakte og fange mindre levende pattedyr på bakken.

Kaliforniakondor hekker i tidsrommet februar–mai og hunnen legger kun ett egg, som ruges ut i løpet av cirka  dager. Kyllingene blir flygedyktige etter cirka seks måneder. Avkommet blir re-produktivt først i  alderen, og det er kjent at de kan leve til de blir omkring 45 år gamle.

Inndeling 
Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen et al. (2008, 2017).

 Cathartiformes, kondorer
 Cathartidae, kondorfamilien
 Cathartes (kalkunkondorer, gulhodekondorer)
 Coragyps
 Sarcorhamphus
 Gymnogyps (monotypisk)
 G. californianus, kaliforniakondor (monotypisk)
 Vultur

Referanser

Eksterne lenker 
 

Kondorer
Nålevende med første opptreden i pleistocen
Kritisk truede arter på IUCNs rødliste
Mexicos fugler
Fugler formelt beskrevet i 1797
Takson navngitt av George Shaw
Sørvest-USAs fugler